Londra, 27 mar /Agerpres/- Forţele aeriene britanice vor trimite în România patru avioane Eurofighter Typhoon, care vor participa la misiuni de poliţie aeriană, a anunţat luni ministrul britanic al apărării, Michael Fallon, citat de publicaţia The Mirror.



Avioanele vor ajunge în câteva săptămâni la baza de la Mihail Kogălniceanu, unde vor rămâne cel mult patru luni, timp în care vor sprijini avioanele de vânătoare româneşti în misiunile de patrulare aeriană în zona Mării Negre.



'Marea Britanie îşi consolidează sprijinul faţă de apărarea colectivă a NATO de la nord până în sudul Alianţei', a menţionat ministrul Michael Fallon în anunţul legat de trimiterea celor patru avioane Eurofighter Typhoon în România.



'Prin această desfăşurare, avioanele RAF (Royal Air Force) vor participa la securizarea spaţiului aerian al NATO şi vor asigura aliaţii noştri în regiunea Mării Negre', a adăugat oficialul britanic.AGERPRES/(AS - editor: Sorin Popescu)

Conținutul website-ului www.agerpres.ro este destinat exclusiv informării publice. Toate informaţiile publicate pe acest site de către AGERPRES sunt protejate de către dispoziţiile legale incidente. Sunt interzise copierea, reproducerea, recompilarea, modificarea, precum şi orice modalitate de exploatare a conţinutului acestui website. Detalii în secţiunea Condiții de utilizare. Dacă sunteţi interesaţi de preluarea ştirilor AGERPRES, vă rugăm să contactați Departamentul Marketing – marketing@agerpres.ro.

Utilizarea secţiunii Comentarii reprezintă acordul dumneavoastră de a respecta termenii şi condiţiile AGERPRES în ceea ce priveşte publicarea comentariilor pe www.agerpres.ro.